nvidia/miracl-vision huggingface dataset:
Toivo Rännäli

Toivo Rännäli (25. t. 26. lokakuuta 1921 Toserova, Inkerinmaa – 15. maaliskuuta 2012 Vantaa) oli inkeriläissyntyinen Suomessa vuodesta 1993 asunut taiteilija ja kirjailija. Rännälin perhe karkotettiin 1931 Siperiaan vailla paluuoikeutta. Hän oli Venäjän kuvataideliiton jäsen vuodesta 1948. Hänen maalauksiaan on Venäjällä 38 taidemuseossa ja myös muissa maissa, ja teoksia on ollut esillä näyttelyissä eri puolilla maailmaa. Suomessa asuessaan hän haki taiteilijaliiton jäseneksi, mutta häntä ei hyväksytty eikä hän saanut maalauksiaan näyttelyihin. Hänelle on myönnetty Venäjän kansantaiteilijan arvonimi 1974, ja hän on Venäjän taideakatemian kunniajäsen ja Pietarin tiede- ja taideakatemian jäsen.
Maria (Unkari)

Maria (unk.: Anjou Mária, kroat.: Marija Anžuvinska, puol.: Maria Andegaweńska); (1371 – 17. toukokuuta 1395 Buda, Unkarin kuningaskunta) oli Anjou-sukuun kuulunut Unkarin ja Kroatian hallitsija vuosina 1382–1385 ja vuodesta 1386 lähtien. Hänen koko valtakautensa oli Unkarissa epävakaata aikaa. Marian isä, Anjou-sukuinen Ludvig I Suuri, oli seurannut Unkarin ja Kroatian kuninkaana isäänsä Kaarle Robertia tämän kuoltua 1342 ja tämän lisäksi perinyt Puolan kruunun enoltaan Kasimir III:lta, joka kuoli 1370 vailla perillistä. Ludvigin ensimmäinen avioliitto oli ollut lyhyt ja lapseton, toisesta avioliitosta Bosnian baanin tyttären Elisabet Kotromanićin (n. 1339 –1387) kanssa syntyi neljä tytärtä. Näistä esikoinen Maria kuoli pienenä, Katariina (unk. Katalin, 1370–1378) kihlattiin Ranskan Kaarle V:n pojan, Orléansin herttuan Ludvig I:n kanssa mutta kuoli vain seitsemänvuotiaana. Aikuisikään elivät Ludvigin tyttäristä vain Maria ja nuorin sisar Hedvig (puol
Tinti

Tinti on muun muassa seuraavien henkilöiden sukunimi:
Ranskan Kamerun

Ranskan Kamerun (ransk. Cameroun français, toisinaan myös Cameroun Oriental, ”Itä-Kamerun”), oli Ranskan siirtomaa Afrikassa ensimmäisestä maailmansodasta poliittiseen itsenäistymiseen vuonna 1960. Virallisesti kysymyksessä oli Kansainliiton mandaattialueen osa sotien välisenä aikana ja sittemmin YK:n huoltohallintoalue. Ranskan Kamerun käsitti pääosan nykyisestä Kamerunin tasavallasta. Ennen ensimmäistä maailmansotaa Saksan keisarikunnan siirtomaa Saksan Kamerun oli laajentunut Ranskan ja Britannian hallinnoimille alueille. Sodan aikana ranskalaiset ja brittijoukot eräiden kamerunilaisten kansojen avustuksella valtasivat maan vuoteen 1916 mennessä. Versailles’n rauhassa vuonna 1919 Kamerun jaettiin Britannian ja Ranskan kesken siten, että Brittiläinen Kamerun (Cameroons) oli läntisempi ja pienempi kuin Ranskan mandaattiosa. Entinen Saksan siirtomaa Togo jaettiin hieman samalla tavoin. Ranska ryhtyi hallinnoimaan maata Yaounde pääkaupunkina, kun brittiläisen osan hallinto ohjattiin Nigerian kautta. Tärkein satama oli Douala. Kamerunin eteläosaa asuttivat pääosin dualat, fulbet ja sudanilaiset, pohjoisosaa arabit. Eurooppalaisia oli joitain tuhansia
Tapio Piirainen

Tapio Piirainen (s. 1954) on suomalainen elokuvaohjaaja ja käsikirjoittaja. Hän on valmistunut elokuvaohjaajaksi Taideteollisesta korkeakoulusta vuonna 1996 ja työskennellyt ohjaajana ja käsikirjoittajana Yleisradion TV1:ssä vuodesta 1989. Piirainen tunnetaan Yleisradion elokuvista ja sarjoista Kuhmon huumaa (1989), Viimeiset siemenperunat (1993), Kissa ja Varjo (1993), Siivoton juttu (1997), Poliisin poika (1998), Nyrölä 3 (2004), Bodomin legenda (2006), Suuri performanssi (2008), Glenn (2008), Punainen nauha (2012), Lumihiutalemuodostelma (2012) ja Linnan juhlat (2017). Harri Nykäsen rikoskirjoihin pohjautuva 12-osainen televisiosarja Raid (2000) toi Piiraiselle parhaan ohjauksen ja käsikirjoituksen Venlan.
Kilpailu (taloustiede)

Kilpailulla tarkoitetaan taloustieteessä tavallisesti myyntikilpailua, vaikka myös ostokilpailua esiintyy. Kilpailusta on hyötyä kaupankäynnin molemmille osapuolille, koska sen avulla tuotteen tai palvelun hinta ja ehdot saavuttavat taloudellisen kannattavuuden rajan. Täydellinen kilpailu on harvinaista; jotta sitä voisi esiintyä, on useiden ennakkoehtojen täytyttävä:
Mariaanien taistelu

Kesä–marraskuu 1944selvennä Mariaanit, Palaun saaret, Tyynimeri Liittoutuneiden voitto Yhdysvallat Japani Chester Nimitz Richmond K. Turner Holland Smith Raymond A. Spruance Roy Geiger Harry Schmidt William H. Rupertus Paul J. Mueller Yoshitsugu Saito (kaatui) Chuichi Nagumo (kaatui) Jisaburo Ozawa Kakuji Kakuta (kaatui) Takeshi Takashina (kaatui) Hideyoshi Obata (kaatui) Kiyochi Ogata (kaatui) Sadae Inoue Kunio Nakagawa (kaatui) 9 500 kaatunutta yli 63 000 kaatunutta Mariaanien taistelu (tunnetaan myös nimellä operaatio Forager) oli Yhdysvaltain ja Japanin joukkojen välinen taistelu Mariaanien saarten hallinnasta toisessa maailmansodassa. Taistelun ohessa käytiin myös taistelut Saipanin, Palaun, Guamin, Tinianin, Peleliun ja Angaurin saarista. Japani oli vuonna 1941 miehittänyt saaret heti Pearl Harborin hyökkäyksen jälkeen. Taistelut alkoivat kesäkuussa 1944 ja päättyivät yhdysvaltalaisten voittoon marraskuussa 1944. Taistelussa menehtyi yli 63 000 japanilaissotilasta. Myöhemmin Yhdysvallat valtasi Filippiinit, Ogasawarasaaret ja Ryūkyūsaaret tammikuuhun 1945 mennessä. Mariaaneja miehitti kesäkuussa noin 32 000 sotilasta Japanin 31. armeijasta
Borderlands 2

Borderlands 2 on Gearbox Softwaren kehittämä ensimmäisen persoonan ammunta- ja toimintaroolipeli, jonka 2K Games julkaisi syyskuussa 2012 Microsoft Windowsille, PlayStation 3:lle ja Xbox 360:lle. Peli on jatkoa vuonna 2009 ilmestyneelle Borderlandsille. Kuten ensimmäisessä osassa, myös Borderlands 2:sessa kampanja koostuu päätehtävistä ja valinnaisista sivutehtävistä. Pelin virallinen teemakappale on The Heavy -yhtyeen ”Short Change Hero”. Borderlands 2 perustuu pelaamiseltaan alkuperäiseen Borderlandsiin. Se on ensimmäisen persoonan ammuntapeli, joka on ottanut vaikutteita roolipeleistä, mikä on johtanut Gearboxin kutsumaan peliä toimintaroolipeliksi. Pelin alussa pelaaja valitsee yhden neljästä hahmosta. ne ovat Salvador, Maya, Zero ja Axton joista jokaisella on oma erikoiskykynsä ja pätevyys erilaisiin aseisiin. Tämän jälkeen pelaaja saa tehtäviä NPC-hahmoilta tai bounty boardeilta, jotka palkitsevat pelaajan kokemuspisteillä, rahalla ja joskus myös palkintotavaralla. Pelaajat ansaitsevat kokemuspisteitä tappamalla vihollisia ja suorittamalla pelin haasteita (saamalla tappoja tietyn määrän tietyn tyyppisillä aseilla). Aina, kun pelaaja pääsee uudelle tasolle, hän voi käyttää taitopisteitä kolmeen erilaiseen erikoistumiseen päähahmon kehittämiseksi. Pelissä on alun perin neljä pelattavaa hahmoa, joilla kaikilla on oma erikoiskyky
Nojabrsk

Koordinaatit: 63.20238°N, 75.45222°E Nojabrsk (ven. Ноя́брьск) on öljyntuotannon synnyttämä teollisuuskaupunki ja piirikunnan alainen kaupunkipiiri Jamalin Nenetsian autonomisen piirikunnan eteläosissa Luoteis-Siperiassa. Jamalin Nenetsian pääkaupunki Salehard sijaitsee kaupungista linnuntietä 580 kilometriä luoteeseen ja lähin suurempi kaupunki Tjumen 870 kilometriä lounaaseen.  Vuoden 2010 väestönlaskennan mukaan Nojabrskin asukasluku oli 110 620, mikä teki siitä piirikunnan suurimman kaupungin. Nojabrskin taajama perustettiin 1976 öljyntuotantoalueelle johtavan rautatien rakentajien saapuessa paikalle etelästä. Rautatieaseman lähistölle syntynyt taajama nimettiin venäjän kielen marraskuuta tarkoittavan sanan mukaan. Kaupungin aseman se sai 1982.  Kaupungin keskustassa on runsaasti 5-9 kerroksisia asuintaloja, mutta esimerkiksi kaupungin eteläosista löytyy 1-2 kerrosvaltaisia asuinalueita.  Maantie ja rata jakavat kaupungin niin, että asuin- ja liikehuoneistot jäävät pääosin länsipuolelle ja teollisuusosa liikenneväylien itäpuolelle. Kaupungissa on historiallinen museo ja taidemuseo
Sisäkuva (Rafael Wardi)

Sisäkuva on Rafael Wardin (s.1928-) öljytyö kankaalle vuodelta 1971, kooltaan 147 × 97 cm. Ateneumin taidemuseo osti sen vuonna 1972. Sisäkuvassa Wardi kuvaa valon luomaa atmosfääriä. Hän käytti metodinaan pinnan jakamista särmiin, ja värien erottamista paljaiden valkoisten aukkojen avulla, joista viimeksi mainittua käytetään Sisäkuvassa. Keinon katsotaan olevan peräisin Pierre Bonnardilta. Suomessa sen omaksui myös Helge Dahlman ja Tapani Raittila. Maalauksen punainen, keltainen, oranssi ja sininen ovat Wardille ominaisia. Timo Huusko: Rafael Wardi: Sisäkuva. Teoksessa Ateneum-opas. Toim. Timo Huusko, 2007, s
Waken taistelu

8.–23. joulukuuta 1941 Wake Island Japanin voitto Japani Yhdysvallat Shigeyoshi Inoue Sadamichi Kajioka Shigematsu Sakaibara Winfield S. Cunningham James P.S Devereux 820 kaatunutta333 haavoittunutta 120 kaatunutta49 haavoittunutta2 kadonnutta Waken taistelu oli toisessa maailmansodassa Japanin ja Yhdysvaltain välinen taistelu Waken saaresta. Taistelu alkoi 8. joulukuuta 1941 ja päättyi japanilaisten voittoon 23. joulukuuta, jolloin japanilaiset valtasivat saaren itselleen. Tammikuussa 1941 Yhdysvaltain laivasto aloitti sukellusvenetukikohdan ja lentokentän rakentamisen saarelle. Ensimmäinen vakinainen varuskunta, jonka muodosti vajaavahvuinen 1. merijalkaväen tukikohtapataljoona, saapui 19. elokuuta saarelle
Tessy Thomas

Tessy Thomas(ടെസ്സി തോമസ്) (s. 1964) on Intian Defence Research and Development Organisation -organisaation insinööri, joka johti 2000-luvulla mannertenvälisen ballistisen Agni-V-ohjuksen suunnittelun, joka lienee ensimmäinen moinen saavutus naiselle missään päin maailmaa. Tessy on kotoisin Alappuzhasta Keralasta. Hän syntyi liikemiehen lapseksi. Hän opiskeli insinööriksi Government Engineering College -yliopistossa Thrissurissa. Hän tutustui raketteihin jo lapsena, koska hänen kotinsa oli suhteellisen lähellä rakettien laukaisukeskusta. Hänellä on tekninen jatkotutkinto Institute of Armament Technology-koulusta Punessa (nykyinen Defence Institute of Advanced Technology). Hän on kristitty ja sai nimensä Äiti Teresan mukaan. Hän toiminut nykyisessä laboratoriossaan vuodesta 1988 alkaen. Tessy oli projektin apulaisjohtaja, kun Intia kehitti 3 000 kilometriä kantavan Agni-III-ohjuksen. Hän toimi projektipäällikkönä, kun Intia kehitti Agni IV-ohjuksen, jota testattiin vuonna 2011. Tessy toimi sen jälkeen ja aikana projektipäällikkönä ja johti 5 000 km kantavan Agni-V-ohjuksen kehitystötä vuodesta 2009 lähtien
Atsaspirasidit

Atsaspirasidit (AZA) on ryhmä simpukoissa esiintyviä erittäin myrkyllisiä toksiineja. Ne kuuluvat rakenteeltaan polysyklisiin eettereihin. Ensimmäinen atsaspirasidien aiheuttama myrkytystapaus havaittiin Alankomaissa vuonna 1995. Atsaspirasidi-1:n rakenne (AZA1) raportoitiin ensimmäisen kerran vuonna 1998, kun se onnistuttiin eristämisen sinisimpukasta (Mytilus edulis). Atsaspirasideihin kuuluvia rakenteita on tunnistettu jo yli 30:ssä yhdisteessä. Atsaspiratsidien tiedetään aiheuttaneen myrkytyksiä eri puolilla maailmaa, ja muun muassa Kauko-Idässä simpukoita tarjotaan ensin kotieläimille, jotta saadaan selville niiden mahdollinen myrkyllisyys.
Suomen 1. divisioona (1944–1966)

1. divisioona oli Suomen puolustusvoimien yhtymä, joka perustettiin jatkosodan päätyttyä, joukkojen siirtyessä rauhan ajan kokoonpanoon 5. joulukuuta 1944. Se lakkautettiin puolustusvoimien alueorganisaatiota uudistettaessa ja sen tilalle muodostettiin 1. heinäkuuta 1966 Pohjois-Suomen sotilasläänin esikunta. Lapin sotatoimia johtanut III armeijakunnan esikunta muutettiin divisioonan esikunnaksi 5. joulukuuta 1944. Divisioonan esikunnan toimiminen Lapin sodan johtoesikuntana hidasti sen rauhan ajan kokoonpanoon siirtymistä ja samalla divisioonan alueella eli linjan Vaasa-Jyväskylä-Joensuu pohjoispuolella olleiden joukkojen sijoittamista. Lopulta rauhan ajan toimintaan siirtyminen veikin lähes kaksi vuotta. Vuonna toimintaa hidasti sotilaiden käyttäminen tukkitöissä. 1950-luvulla esikunta sai luotua Ristilammen ja Sarriojärven ampuma-alueet, mitkä mahdollistivat tehokkaan koulutuksen. Aluejärjestö alistettiin 1
Muotokieli

Muotokieli ilmaisee materiaalisen esineen visuaalisen hahmon ja muodon. Visuaalinen muotokieli on symbolista kommunikaatiota yhteisöissä. Muotokieltä opitaan lukemaan kulttuurin sisällä itsestään selvänä käytäntönä, koska se on yksi muoto yhteisöllisestä merkitysjärjestelmästä, diskurssista, ja se on osana visuaalista järjestystä. Muotoilu on visuaalista ajattelua ja toimintaa. Muotoilijan tehtävänä muotoilutiimissä on havainnollistaa visuaalisin keinoin tuotteen tuotekehityksessä sovittuja periaatteita. Muotokielen ja konseptin määrittely tehdään sen vuoksi, että koko tuotekehitystiimi saa yksimielisen käsityksen ja havainnollistuksen muotoilukonseptin tavoitteista ja visuaalisista keinoista, joilla tavoite saavutetaan. Muotokielen määrittelyä voidaan Ilkka Kettusen mukaan tehdä kolmessa eri vaiheessa visuaalisilla tauluilla: Vuokko Takala-Schreib on määritellyt muotokieltä kahteen erilaiseen luokkaan: symbolinen muotokieli ja poeettinen muotokieli. Käsitteet pohjautuvat sekä Michel Foucault’n diskurssin käsitteeseen että Julia Kristevan poeettisen kielen käsitteeseen. Symbolinen muotokieli on se jolla yhteisössä kommunikoidaan. Poeettinen muotokieli on se, jolla luova yksilö hakee ilmaisua omille ajatuksilleen eli on luovassa prosessissa ja hänen ilmaisuaan ei välttämättä heti ymmärretä yhteisön piirissä.
Birger Åkerman

Birger Alarik Åkerman (21. syyskuuta 1870 – 8. toukokuuta 1945) oli suomalainen korkeimman oikeuden sotilasjäsen ja kenraaliluutnantti, joka osallistui aluejärjestelmän luomiseen vapaussodan jälkeen. Åkerman syntyi Porvoossa ja hänen vanhempansa olivat kapteeni Henrik Kristian Åkerman ja Johanna Alina (o.s. Othman). Hän avioitui Sally Emilia Björkin kanssa. Perheen poika, reservin luutnantti Carl-Henrik Åkerman (s. 1909), kaatui talvisodassa maaliskuussa 1940 Tervajoella. Hän suoritti Haminan kadettikoulun, josta valmistuttuaan hänet määrättiin 19. elokuuta 1893 aliluutnanttina 1. Uudenmaan Suomen tarkk'ampujapataljoonaan, mistä hänet komennettiin 1899−1902 Kadettikouluun komppaniaupseeriksi
Malaijan taistelu

8. joulukuuta 1941 – 31. tammikuuta 1942 Brittiläinen Malaija Japanin voitto Japani miehitti Malakan niemimaan Liittoutuneiden joukot vetäytyivät Singaporeen Yhdistynyt kuningaskunta Brittiläinen Intia Japani Arthur Percival Lewis Heath Merton Beckwith-Smith Gordon Bennett Tomoyuki Yamashita Takuma Nishimura Takuro Matsui Renya Mutaguchi 140 000 miestä158 lentokonetta 70 000 miestä568 lentokonetta200 panssarivaunua 5 500 kaatunutta5 000 haavoittunutta40 000 vangittua 1 793 kaatunutta3 378 haavoittunutta Malaijan taistelu oli toisessa maailmansodassa Japanin ja brittien välinen taistelu Brittiläisestä Malaijasta. Taistelu alkoi 8. joulukuuta 1941 ja päättyi japanilaisten voittoon 31. tammikuuta 1942. Taistelun aikana brittiläisen laivaston taistelulaiva HMS Prince of Wales ja risteilijä HMS Repulse upotettiin. Maan pääkaupunki Kuala Lumpur miehitettiin ja japanilaiset valmistelivat hyökkäystä Indonesiaan ja Uuteen-Guineaan. Britit pakenivat Singaporeen, jonka Japani myös valtasi Singaporen taistelun jälkeen. 22. joulukuuta 1941 Japani miehitti myös Brunein. Japanilaiset pitivät Malaijaa hallussaan elokuuhun 1945 asti, jolloin japanilaiset antautuivat Hiroshiman ja Nagasakin pommitusten jälkeen 15
Jalkapallon Pelaajayhdistys

Jalkapallon Pelaajayhdistys ry on suomalaisten jalkapalloilijoiden edunvalvontajärjestö. Pelaajayhdistys toimii jalkapalloilua ammattinaan tai sivutoimenaan harjoittavien pelaajien edunvalvontayhdistyksenä. Se edustaa Veikkausliigassa, Ykkösessä, Kakkosessa, Kansallisessa Liigassa sekä ulkomaisissa joukkueissa ammattilaisina pelaavia jalkapalloilijoita. Noin 90 % kaikista kyseisten sarjojen pelaajista on yhdistyksen jäsenenä. Yhdistyksen tarkoituksena on auttaa pelaajia sopimus- ja palkka-asioissa sekä parantaa heidän oikeudellista asemaansa ja kehittää jalkapalloilijoiden toimintaolosuhteita. Lisäksi se pyrkii tukemaan jalkapallouran jälkeiseen elämään sopeutumista muun muassa ohjaamalla pelaajia koulutuksen pariin. Pelaajayhdistys hallinnoi rahastoa, jonne pelaajat voivat sijoittaa uransa aikaisia palkkatuloja. Se omistaa myös agenttiyhtiö Playernetin, jonka tehtävänä on auttaa suomalaisia pelaajia ulkomaille sekä huolehtia heidän eduistaan. Vuodesta 2001 lähtien Jalkapallon pelaajayhdistys on ollut kansainvälisten pelaajayhdistysten kattojärjestön FIFPron täysjäsen. Yhdistyksen puheenjohtajina on toiminut useita suomalaisia huippujalkapalloilijoita. Nykyinen puheenjohtaja on Hannu Tihinen. Toiminnanjohtaja on ollut vuodesta 2003 lähtien Markus Juhola
Gubkinski

Koordinaatit: 64.43384°N, 76.49123°E Gubkinski (ven. Гу́бкинский) on petrokemian tuotantoalueen kaupunki ja kaupunkipiiri Jamalin Nenetsian autonomisen piirikunnan eteläosissa Luoteis-Siperiassa. Jamalin Nenetsian suurimpiin kaupunkeihin kuuluva Nojabrsk sijaitsee kaupungista linnuntietä 150 kilometriä etelään ja pääkaupunki Salehard runsas 510 kilometriä luoteeseen. Vuoden 2010 väestönlaskennan mukaan kaupungin asukasluku oli 23 340. Kaupunkiin on maantieyhteys. Lähin rautatieasema sijaitsee 12 kilometriä kaupungin koillispuolella (Purpen asema). Gubkinski •Jamal •Krasnoselkup •Labytnangi •Muravlenko •Nadym •Nojabrsk •Novyi Urengoi •Priuralsk •Pur •Salehard •Šuryškary •Taz
Alue 333

Alue 333, tunnetaan myös nimellä ”the First Family” (suom. Ensimmäinen perhe), on ryhmä hominidien hampaita ja luita, jotka Donald Johansonin arkeologinen tiimi löysi vuonna 1975 Etiopian Hadarista. Luiden arvioidaan olevan noin 3,2 miljoonaa vuotta vanhoja ja koostuvan vähintään kolmentoista yksilön jäännöksistä; niiden oletetaan kuuluvan Australopithecus afarensis -lajille. On olemassa useita teorioita hominidien kuolinsyystä ja niiden lajista ja sukupuolesta kiistellään. 1960- ja 1970-luvuilla neljän miehen muodostama retkikunta IARE (International Afar Research Expedition) aloitti geologisen tutkimuksen ja kartoittamisen Afrikan sarven alueella. Retkueeseen kuuluivat ranskalainen paleoantropologi Maurice Taieb, ranskalainen paleontologi Yves Coppens, amerikkalainen geologi Jon Kalbi sekä amerikkalainen antropologi Donald Johanson. He asettuivat tutkimaan Hadarin muodostuman sedimenttiä. Historiallisesti Afarin syvänkö oli hyödyntämättä, koska se oli kaukainen ja kolkko paikka. IARE päätti kuitenkin tutustua alueeseen muista syistä. Geologisen jakson aikana Hadari-muodostuma kerrostui lähes 200 metrin sedimenttikerrokseksi.selvennä Sedimentissä on myös runsaasti fossiileja, mikä tarkoittaa, että tutkijat saattavat löytää hyvin säilyneitä ja täydellisiä fossiileja. Lisäksi alueella oli maasälpää ja vulkaanista lasia, joka kertoi tuliperäisyydestä
Zweites Buch

Zweites Buch (”Toinen kirja”) on Adolf Hitlerin vuonna 1928 sanelema kirja, jota ei julkaistu hänen elinaikanaan. Teoksessa Hitler täydensi ja tarkensi aiemmin Taisteluni-kirjassa esiintuomiaan näkemyksiään varsinkin Saksan ulkopolitiikasta ja tarpeellisista aluelaajennuksista. Oleellisia muutoksia hänen ajattelussaan ei kirjasta ilmene. Virikkeenä kirjalle oli Saksan kansallismielisissä piireissä syntynyt paheksunta Italian fasistien pyrkimyksistä italialaistaa pääasiassa saksankielinen Etelä-Tirolin osavaltio. Hitlerin mielestä Saksan tuli olla valmis luopumaan aluevaatimuksistaan Etelä-Tiroliin, sillä liitto fasistisen Italian kanssa oli tarpeellinen. Hän katsoi tarpeelliseksi selvittää tarkemmin näkemystään, sillä keskustelu aiheesta oli noussut uudelleen ja poliittiset kilpailijat olivat syyttäneet häntä petturiksi. Teos laajeni käsittelemään muitakin kansainvälisen politiikan aiheita, muun muassa Yhdysvaltain talousmahtia. Hitler saneli käsikirjoituksen pikaisesti kesällä 1928 puolueensa kustannusjohtajalle Max Amannille vieraillessaan Obersalzbergissa, mutta sitä ei toimitettu julkaisukuntoon. Syyt tähän saattoivat olla taloudelliset, eikä huonosti kaupaksi käyneelle Mein Kampfille ehkä haluttu kilpailijaa. Käsikirjoitusta säilytettiin Hitlerin elinaikana salaisessa paikassa, eikä sen olemassaolosta kerrottu julkisuuteen. Toisen maailmansodan jälkeen se päätyi yhdysvaltalaisille ja julkaistiin lopulta saksaksi vuonna 1961.lähde?
Marcus Antonius Pallas

Marcus Antonius Pallas (n. 1–63) oli merkittävä roomalainen libertus eli vapautettu orja. Hän toimi suojelijansa, keisari Claudiuksen taloussihteerinä vuosina 37-54 sekä jonkin aikaa keisari Neron taloussihteerinä vallanvaihdoksen jälkeen. Hän onnistui taloussihteerin virassa nousemaan imperiumin rikkaimpien joukkoon erinomaisilla sijoittajantaidoillaan.lähde? Pallas aloitti uransa Antonia nuoremman orjana. Antonia nuorempi oli keisariperheen vaikutusvaltainen jäsen. Antonia vapautti Pallaan joskus 30-luvulla, jolloin Antoniasta tuli Pallaan suojelija, patrona. Kun Antonia kuoli, suojelussuhde siirtyi keisari Claudiukselle, joka oli Antonian poika. Pallaan ja Antonian välit olivat olleet hyvät, sillä Antonia ilmeisesti jätti Pallaalle perinnöksi maata Egyptistä.lähde? Keisari Claudius luotti kotitalouteensa ja lähipiiriinsä enemmän kuin valtansa menettäneeseen Rooman senaattiin, jolloin hänen libertuksellaan Pallaalla oli mahdollisuus nousta merkittävään asemaan. Claudius nimitti Pallaan hänen henkilökohtaisen budjettinsa hoitajaksi. Virka oli äärimmäisen tärkeä, sillä keisarin budjetti oli paitsi valtion budjettia suurempi, myös huomattavasti paremmassa kunnossa
Kansas City Power and Light Building

Kansas City Power and Light Building (tunnetaan myös nimillä KCP&L Building ja Power and Light Building) on pilvenpiirtäjä Kansas Cityssä Missourin osavaltiossa Amerikan Yhdysvalloissa. Vuonna 2002 rakennus pääsi National Register of Historic Places -rekisteriin. Torni rakennettiin vuosina 1930–1931, ja siinä on 34 kerrosta. Rakennus edustaa tyyliltään art decoa.
Martin Johan Wallenius

Martin Johan Wallenius (7. maaliskuuta 1731 Paimio – 22. lokakuuta 1773 Turku) oli Turun akatemian matematiikan professori. Walleniuksen vanhemmat olivat professori Johan Wallenius ja Maria Gråå. Hän valmistui Turussa maisteriksi 1751, tuli matematiikan dosentiksi 1755, apulaiseksi 1756 ja professoriksi 1758. Walleniusta pidettiin taitavana opettajana, joka teki lukuisia tutkimuksia matematiikan alalta. Hän otti Turussa ensimmäisenä käyttöön infinitesimaalilaskun, soveltaen sitä geometrian ja mekaniikan ongelmien ratkaisemiseen. Huomattavimmat Walleniuksen julkaisuista olivat Exercitationes miscellaneae mathematico-physicae (1757–1758) sekä Ruotsin tiedeakatemian kautta julkaistu Geometriskt försök atta mäta hörn eller solida vinklar (1763). Wallenius oli naimisissa kaksi kertaa, ensimmäinen puoliso vuodesta 1762 oli Maria Helena Timm (k. 1763) ja toinen vuodesta 1764 Renata Frosterus (k. 1802). Johan Fredrik Wallenius oli Walleniuksen poika toisesta avioliitosta
Planetary Resources

Planetary Resources, Inc. (aiemmin Arkyd Astronautics) on yhdysvaltalainen yritys, joka on ilmoittanut kiinnostuksestaan avaruuden luonnonvarojen kaupallisesta hyödyntämiseen, esimerkiksi asteroideja kaivamalla. Sijoittajaryhmän rahoittaman yhtiön osakkaita ovat muun muassa Googlen johtajat Larry Page ja Eric Schmidt sekä elokuvaohjaaja James Cameron. Yritys tutkii tapoja hyödyntää tuhansia Maata kiertäviä asteroideja jalometallien hankinnassa. Yhtiön perustajiin kuuluvan Peter Diamandisin mukaan yksi 30 metriä pitkä asteroidi voisi sisältää platinaa 19–38 miljardin euron arvosta. Ensimmäisen koeluonteisen tutkimuslennon yhtiö suunnittelee tekevänsä kahden vuoden kuluessa.
Kauppakartanonkatu

Kauppakartanonkatu (ruots. Handelshusgatan) on noin kilometrin pituinen katu Helsingin Itäkeskuksessa. Sitä rajaa lännessä Marjaniementie ja idässä Meripellontie. Sen lähettyvillä sijaitsevat muun muassa kauppakeskus Easton Citymarket, Itäkeskuksen maamerkki, Lyypekinaukio ja Iiris-keskus.
Oswald Thomas Colman Gomis

Oswald Thomas Colman Gomis (12. joulukuuta 1932 Kelaniya – 3. helmikuuta 2023 Colombo) oli srilankalainen roomalaiskatolinen arkkipiispa. Hänet vihki papiksi Colombo in Ceylonin arkkihiippakuntaan Thomas Benjamin Cooray 3. helmikuuta 1958. Hänet nimitettiin sen vihkipiispaksi ja Mulian titulaaripiispaksi 9. huhtikuuta 1968. Piispaksi konsekroinnin suoritti 17. heinäkuuta Cooray, jota avustivat Anthony de Saram ja Jacob Bastiampillai Deogupillai. Gomis sai 2. marraskuuta 1995 nimityksen Anuradhapuran piispaksi ja 6. heinäkuuta 2002 Colombon arkkipiispaksi